text: Bridgewalking Lillebælt får kollegers skulderklap
  09 oktober 2015 kl. 10.08
  Bridgewalking Lillebælt har modtaget ”Årets Skulderklap" som anerkendelse af turist-organisationen Destination Fyn.
  Bridgewalking Lillebælt har fået "Årets Skulderklap" 2015. Det skete ved et stort turistseminar på Egeskov Slot.
  Det er første gang at "Årets Skulderklap" overrækkes. Årets Skulderklap" er en uhøjtidelig kollegial anerkendelse af en virksomhed eller et tiltag, som har bidraget til at skabe innovation, opmærksomhed og ny vækst i turismen, og som repræsenterer mod og nytænkning på en måde, der er til inspiration for andre aktører i fynsk turisme.
  Bridgewalking Lillebælt blev indviet søndag den 10. maj i år af kronprinsesse Mary.
  Det er de to Lillebæltskommuner, Middelfart og Fredericia, der sammen har etableret og driver Bridgewalking Lillebælt. Ideen blev præsenteret af en borger i Middelfart Kommune, der havde besøgt Australien og der set, hvilken stor succes Bridgewalking var og stadig er i Sydney.
  Allerede nu har mere end 25.000 taget gåturen højt hævet over Lillebælt.
  